Animaalinen hymni
Punainen aurinko nousee
 vailla ajatuksia
 ja yhtäläisenä kaikkia kohtaan.
 Me iloitsemme auringosta niinkuin lapset.
 Tulee päivä, jona tomumme on särkyvä,
 samantekevää, milloin se tapahtuu.
 Nyt paistaa aurinko sydäntemme sisimpään
 ja täyttää kaiken ajatuksettomuudella
 väkevänä niinkuin metsä, talvi ja meri.

Edith Södergran
Runot
Uuno Kailas